cyanic-selkie/wikianc huggingface dataset:
וילה מדיצ'י דל פוג'ו אימפריאלה
עיטור פנים הווילה
באחד האגפים ה"סיניים" הסמוכים, ארבעה חדרים מעוטרים בטפטים סיניים מעוטרים בעבודת יד סינית משנת 1775, שהגיעו מסדנאות בקנטון, שהתמחו בייצוא, וייצגו את ההשפעה החשובה של סגנון ה"שינוזרי" (Chinoiserie) שהיה אז פופולרי ברחבי אירופה. הציורים המעודנים של האגף הסיני מייצגים עולם אידיאלי של פרחים, ציפורים אקזוטיות וסצנות של חיי יום יום בסין, שמקורם לעיתים קרובות מהספרות התקופתית המתארת את החיים והתרבות הסינית. חדר חמישי הכיל במקור 88 תמונות (בערך 20 × 30 סנטימטרים כל אחת) שהוצגו עם סצנות מגוונות אלה מהחיים הסיניים. מקורם כנראה באוסף שהיה בווילה משנת 1784 לערך. כיום מוצגים רק כעשרים, כאשר התיקונים והשיפוצים שלהם נמצאים בפרויקט שיקום מתמשך, שבסופו של דבר ישחזר את הפריסה המקורית שלהם.
מטריצת מעבר
באלגברה ליניארית, מטריצת מעבר בין בסיסים של אותו מרחב וקטורי מממד סופי, היא מטריצה ריבועית שהכפל בה מתרגם וקטורי קואורדינטות לפי הבסיס הראשון לוקטורי קואורדינטות לפי הבסיס השני.
גוגל פיי
תיאור השירות
המשתמש יכול להוסיף כרטיס תשלום לשירות באמצעות צילום הכרטיס או הזנה ידנית של מידע אודות הכרטיס. כדי לבצע תשלום, יש להביא את מכשיר התשלום למסוף התשלומים ולהחזיק אותו עד להשלמת העסקה. תשלום זה דומה לתשלום נטול מגע ללא שימוש, אך בשונה מהאחרון, הוא דורש אימות דו-שלבי כדי להעלות את רמת האבטחה. השירות מאפשר למכשיר אנדרואיד לתקשר באופן אלחוטי עם מסוף מכירות באמצעות NFC כאנטנה, טכנולוגיית הדמיית כרטיסי מארח, ומערכת אבטחה של אנדרואיד.
היסטוריה
השירות הושק בשם Android Pay ושוחרר בכנס Google I/O. השירות מבוסס על Google Wallet, שיצא בשנת 2011, והוא יורשו. השירות משתמש גם בטכנולוגיה של Softcard. לאחר ההשקה, השירות הותאם ל-70% ממכשירי אנדרואיד ונתמך על ידי יותר מ-700,000 ספקים. Google Wallet עדיין משמש לתשלומים מקוונים בחנות גוגל פליי ובכמה תשלומי עמית לעמית כמו יישום Gmail.
מעונות סטודנטים
ניהול המעונות
כיוון שהביקוש לחדרי מעונות עולה בדרך כלל על ההיצע, מקצים המוסדות האקדמיים חדרים לסטודנטים לפי סדרי עדיפויות, למשל בהתחשב במרחק בין מקום מגוריו הקבוע של הסטודנט לבין המוסד. התשלום שמשלם סטודנט עבור המגורים מכסה מלבד עלות הלינה גם את עלות השימוש בשירותים בסיסיים כמו חשמל ומים.
דוכסות פארמה
היסטוריה
בשנת 1556 הוענקה לדוכס השני, אוטאביו פארנזה גם העיר פיאצ'נצה וכך הפכה הדוכסות ל"דוכסות פארמה ופיאצ'נצה" (Ducato di Parma e Piacenza). בשנת 1731 איבדה משפחת פרנזה את הדוכסות, כאשר לא נותרו בה יורשים זכרים. בת המשפחה, אליזבטה פארנזה, שנודעה בספרדית בשם איסבל דה פרנסיו, נישאה לפליפה החמישי, מלך ספרד ובנם, קרלוס, לימים קרלוס השלישי, מלך ספרד ירש את הדוכסות. בשנת 1735 הועברה הדוכסות לשליטת קרל השישי, קיסר האימפריה הרומית הקדושה, בתמורה להעברת ממלכת שתי הסיציליות לשליטת ספרד. בשנת 1748 הועברה השליטה בדוכסות מידי בית הבסבורג לידי פליפה, דוכס פארמה בנם של פליפה החמישי ואליזבטה פרנזה, מייסדו של בית בורבון-פארמה.
רק אתמול נולדה (סרט, 1950)
תקציר העלילה
פול מלמד את בילי פרקים בהיסטוריה ובפוליטיקה של ארצות הברית. לוקח אותה לביקור בקפיטול, בגלריה הלאומית לאמנות, ספריית הקונגרס ועוד, מביא לה ספרי קריאה ולימוד חשובים ובאותו זמן גם מתאהב בה.
מי השלוח
תוכן
במחקר המודרני, תפיסה זו מקובלת כפנאנתאיזם קיצוני, לפיו המציאות כולה היא א-לוהות. גם רצונותיו והכרעותיו של האדם, אף על פי שהם נראים לו כהכרעות אישיות שלו, לאמיתו של דבר אינם אלא דבר הא-לוהים. מכך מתבקשת השקפה דטרמיניסטית, הגורסת שתחושת הבחירה החופשית אינה אמיתית. אביעזר כהן מגדיר את שיטתו כאקזיסטנציאליזם דתי (בדומה להגותם של מרטין בובר, פרנץ רוזנצוייג או אברהם יהושע השל).
תוכנית בוז'ינקה
הכנות לפיגועים
לאחר שהשיג אשרת כניסה בסינגפור בשנת 1994, הגיע רמזי יוסף למנילה והצטרף למספר אזרחים אפגנים אשר הקימו תא טרור רדום בעיר. באמצעות איש קשר, קיבל רמזי הנחיה לפגוע בנשיא ארצות הברית ביל קלינטון, אשר אמור היה להגיע לביקור בפיליפינים ב-12 בנובמבר 1994, כחלק ממסע בן חמישה ימים באסיה, אך התוכנית בוטלה בשלביה הראשונים.
גולה מירה
ילדות ונעורים
גולה המשיכה את פעילותה האינטנסיבית בתנועת "השומר הצעיר" ובגיל 17 כבר הפכה לחברת ההנהגה הראשית של "השומר הצעיר" בגליציה. באותה שנה (1928), התגברה האנטישמיות בפולין והוריה של גולה החליטו לעבור לאנטוורפן אשר בבלגיה. גולה לא הצטרפה אליהם, ועברה לעיר לבוב, בה שוכנת הנהגת התנועה בגליציה, שם הכירה את אולק האוזמן שהפך לבן זוגה ואף הוא חבר הנהגת השומר הצעיר. בשנת 1932 החלה להשתנות השקפתם של גולה ואולק באשר לדרכה של התנועה והציונות. בעקבות כך קראו מאיר יערי ויעקב חזן, ממנהיגי התנועה בארץ, להוציא את גולה מירה ואולק האוזמן מהתנועה. באוגוסט 1932 פרשו שניהם מהתנועה בעקבות הדיונים והפעולות התקיפות שהפעילה עליהם ההנהגה הראשית. בעקבות פרישתם עזבו גם רבים מן החניכים ועברו יחד עמם למפלגה הקומוניסטית הפולנית (פ.פ.ר).
שיאופנג G9
הערות שוליים
קט:כלי רכב המיוצרים בסין קט:דגמי מכוניות שהושקו ב-2021
גולה מירה
תחילת המלחמה
בקרקוב מצאה מקלט בדירת הדודים שלה יחד עם רבקה (בת דודתה) ודולק ליבסקינד, לימים חבריה למחתרת. לאחר זמן מה, במהלך ניסיונותיה לשלב בין אמהות לפעילות המפלגה והמחתרת, איבדה את בנה. על אובדן זה כתבה בגלויה להוריה בתאריך 10 במרץ 1942:
טו שורט
1983-2000
ב-1983 טו שורט שחרר את אלבום הבכורה שלו, Don't Stop Rappin'. ב-1985, טו שורט ו-Freddie B ייסדו את הלייבל Dangerous Music, לאחר תקופה שינו את שם הלייבל ל-Short Records ולאחר מכן שינו ל-Up All Nite Records. ב-31 בינואר 1988 טו שורט שחרר את אלבומו השני, Life Is...Too Short, שהוכתר כאלבום פלטינה על ידי RIAA לאחר שנמכרו 2 מיליון עותקים של האלבום.
אכאורדוס גולדי
אכאורדוס גולדי (שם מדעי: Achoerodus gouldii) הוא מין של דג ימי ממשפחת השפתוניים החי לחופי דרומה של אוסטרליה בחופים ממוזגים בעומק 1 עד 65 מטרים בין איי אברולהוס (Abrolhos Islands) וחופי אוסטרליה המערבית עד למלבורן שבויקטוריה. דג זה הוא מהגדולים שבשפתוניים, והוא מצוי בסכנת הכחדה בטבע. את השם המדעי לדג העניק חוקר הטבע הסקוטי ג'ון ריצ'רדסון ב-1843 לכבודו של האורניתולוג ג'ון גולד.
מאיר הלוי הורוביץ (טיקטין)
ביוגרפיה
דמותו של רבי מאיר מפורסמת כאדם קדוש ופרוש, עניו וצנוע. כאשר היה נכנס לבית הכנסת, היה מקיף את הבימה שבע פעמים. לאחר התפילה היה עובר דרך עזרת הנשים ומברך את הנשים.
על תאריך פטירתו קיימות מספר גרסאות. יוסף נחמיה הכהן קוודרט מציין שבעה תאריכים שונים שנכתבו בספרי קורות הימים. הוא מוכיח מתוך "פנקס קהל טיקטין" שהמהר"ם עדיין חי בתאריך ו' בתמוז תק"ג. להשערתו, תאריך פטירתו היה ב-א' אדר ה'תק"ד.
קרקובסקיה פשדמיישצ'ה
הרחוב מתחיל בכיכר הטירה וממשיך עד לאנדרטת קופרניקוס ולרחוב נובי שוויאט. הרחוב נמצא בדרך שבנה המלך כדי לקשר בין הטירה המלכותית לארמון וילאנוב. במאה השבע עשרה צצו בניינים וארמונות חדשים על הרחוב, שהיווה את הכניסה לוורשה, עיר הבירה החדשה של פולין.
פרנץ נלקן
פרנץ נלקן (בגרמנית: Franz Nölken; 5 במאי 1884 – 4 בנובמבר 1918) היה צייר אקספרסיוניסטי גרמני, מזוהה עם קבוצת הציירים "הגשר" בדרזדן.
ארנה גרה
אחרי 1956
ב־29 באוקטובר 1956 נמלטו מהונגריה ארנה גרה ומשפחתו, יחד עם כמה מנהיגים קומוניסטים אחרים לברית המועצות באמצעות מטוס. ב-9 במאי 1957 נשללה ממנו חברותו בפרלמנט. הוא שב להונגריה בשנת 1960, אך המשטר הקומוניסטי ששוקם בראשותו של יאנוש קאדאר לא איפשר לו לחזור לשלטון. גם חברותו במפלגה נשללה ממנו בשנת 1962. לאחר הדחתו פרש ועסק לפרנסתו בתרגומים וכבר לא מילא תפקיד פוליטי, כמו גאבור פטר שהפך לספרן לאחר שהודח מהשלטון. למרות הדבקת כתם עליו הוא לא הועמד לדין. הוא ראה את קאדאר כרוויזיוניסט וכבוגד.
צביה וילדשטיין
לימודים בווילנה
בשנת 1936 סיימה את לימודיה באוניברסיטה, למדה בסמינריון גבוה, המשיכה לעבוד בעבודתה המקצועית והציבורית והתחתנה עם אשר וילדשטיין.
הקמת בית היתומות
לאחר האקציה הראשונה בגטו, נותרו בו ילדים וילדות יתומים שהסתובבו רעבים ועירומים, שהצליחו להתחבא במלינות (מקומות מחבוא). וחלקם חזו במות הוריהם. בעקבות שיחות עם ראשי מחלקות הרפואה והסעד בגטו הוחלט לפתוח שני בתי יתומים, אחד לנערות ואחד לנערים. בגטו נמצאו ילדות בגילאי 7 עד 14, הצעירות שבהן ביקרו בבית הספר, הגדולות (בנות 12 עד 14) הועסקו על יד היודנראט בעבודות תפירה: תיקון גרביים, מכנסיים וכפפות. היא מונתה למנהלת בית היתומות, ששכן בבית הכנסת ברחוב סטראשון 10. היא קבעה את סדר היום בבית היתומות: הבוקר התחיל בהתעמלות במגרש אשר מול בית הסוהר. להבנתה, הספורט החיה את הנערות, והיא המשכה בכך על אף שאנשים בגטו הסתכלו בעין עקומה על כך. אחרי ההתעמלות אכלו פת לחם לפעמים מרק שעועית ומים חמים שהיו צבועים בפירורי לחם שחור. אחרי כן הילדות בגילאי 9–10 לקחו את הבנות בגילאי 7–8 לבית הספר ושמרו עליהן. בית היתומות הורכב מארבע קבוצות: קבוצה הממונה על ניקיון הבגדים, השמיכות ואיחוי הקרעים, קבוצה שדאגה לניקיון הרצפה, דרגשי השינה והשולחנות, קבוצה שדאגה לרחצה, חפיפה ותספורת, וקבוצה אשר דאגה לעזור לילדות הקטנות בשיעורי בית. בנוסף, הייתה ועדת תרבות שדאגה להכין עיתון, לארגן קבלת שבת, לקשט את הקירות ועוד. היא ראתה חשיבות רבה בהעסקת הבנות ובהסחת דעתן מזוועות היום יום ולכן יזמה ארגון חוגי תפירה, ציור, דרמה ומקהלה. כמו כן, בבית היתומות דאגו לבנות מקום מסתור לשעת חירום, ולהיאבק ברעב הכבד: "רעבים היינו תמיד. לפעמים היה בעלי, בחוזרו מן העבודה, מביא מעט מזון שהצליח להבריח לגטו בדרכי סכנה. בלילות הייתה אחת הילדות נעורה לפתע בצעקות ומתייפחת מחמת רעב. חרש הייתי ניגשת אליה ותוחבת לתוך פיה חתיכת סוכר. ועם שהייתי מלטפת אותה, הייתה הקטנה נרדמת מתוך הרגשת הקלה ותחושה שהיא בלבד אהובה עליי מכל".
הגולאג בקולימה
לאחר שחרורה לא הורשתה לעזוב את גבולות קולימה ונדרשה לעבוד במחנה קיץ ככובסת. לאחר פרק זמן הצליחה למצוא עבודה כסניטרית בבית חולים. כעבור שנה בתפקיד ביקשה לחזור לעסוק בהוראה. לבסוף הצליחה לקבל את הדיפלומה מווילנה המאשרת לה לעסוק בהוראה, וכך, בספטמבר 1953, התמנתה למנהלת בית ספר במדינת יקוטיה במזרח. לאחר שנה הידרדר מצבה הבריאותי והיא ביקשה חופשת מחלה מיוחדת בעיר חמה יותר. היא נסעה למוסקבה ומשם הגיעה בדרך בלתי חוקית לווילנה, שם פגשה מכרים ישנים שעזרו לה להסתתר במשך כמה ימים. כשחופשת המחלה הסתיימה היה עליה לחזור לסיביר, אך נשלחה לתפקיד כמנהלת בית ספר באינדיגירקה, עיירה במרומי הר סמוך לורחויאנסק. היא פנתה לרשויות כדי לקבל "רהביליטציה", טופס שיזכה אותה מן האשמה, וכך תוכל לשוב להיות אזרחית מן המניין, ואכן זוכתה. במכתב שקיבלה היו ארבע מילים: "אשמתך הופסקה מחוסר הוכחות". היא הגיעה לווילנה, משם עברה לפולין בדרכה לישראל.
ראגרטס (סדרת טלוויזיה, 2021)
תקציר העלילה
כמו הסדרה המקורית, גם האתחול המחודש עוסק בחוויותיהם של תינוק אמיץ והרפתקני בן שנה בשם טומי פיקלס ושל חבריו למשחק – גם הם תינוקות ופעוטות.
הפצה
ב-14 במאי 2020, הוכרז שהאתחול המחודש יעלה לשידור רק בשנת 2021.
שפן עצים בניני
מין זה מגיע לאורך של 50 עד 55 סנטימטרים והוא בעל פרווה ארוכה וגסה עם גוונים בהירים כשאחורי הגב לבנים. הוא בעל "מסיכה" כשל רקון בצבע בהיר ובעל אוזניים מעוגלות קטנות. השפן עוטה טפרים על כפות דמויות-פרסה והוא מטפס עצים מומחה. הוא ניזון מעלי עצים ופעיל במשך הלילה. השפנים מתקשרים באמצעות צווחות קולניות ויבבות, השונות מאלה של שפני עצים אחרים.
גוגה ביתאדזה
גּוֹגָה בִּיתַאדְּזֶה (בגאורגית: გოგა ბითაძე; נולד ב-20 ביולי 1999) הוא כדורסלן גאורגי, שמשחק בקבוצת אורלנדו מג'יק מליגת ה-NBA, בעמדת הסנטר.
דברים שאפשר לדעת עליה
"מישהו בשביל רוז"
רוז, בגילומה של קאת'י בייקר, היא סופרת ילדים ואם לבן מתבגר. היא מגלה כי בשכנותה עבר לגור גמד מבוגר ועצמאי (בגילומו של דני וודברן ששיחק את מיקי אבוט בסדרה סיינפלד). באופן מפתיע היא מגלה משיכה לגמד. בנוסף מתגלים רגשותיה המורכבים לבנה ההופך לנגד עיניה לגבר צעיר.
"אהבה מחכה לקתי"
בתמונה קצרה בסיפור זה, קרול קוראת את הספר מאה שנים של בדידות במהדורת ברייל. את הספר כתב אביו של הבמאי, גבריאל גרסיה מרקס.
ההפקה
הסרט פתח את המסגרת "מבט מסוים" (Un Certain Regard) בפסטיבל הקולנוע בקאן 2000 וזכה בפרס הראשון במסגרת זו.
טמאש גאבור
קריירת ספורט
באליפות העולם שנערכה בטורינו, איטליה בשנת 1961 הוא זכה במדליית ארד בתחרות דקר אישי. שנה לאחר מכן, באליפות העולם שנערכה בבואנוס איירס, ארגנטינה בשנת 1962 הוא זכה במדליית כסף בתחרות דקר אישי, ההישג האישי הטוב ביותר שלו.
הנס הלסו
ביוגרפיה
הלסו נולד ב-9 ביולי 1948 בקופנהגן. הוא נכנס לאקדמיה הצבאית הדנית המלכותית בשנת 1982 וסיים את לימודיו בשנת 1984. ב-1986 הוא התגייס לצבא המלכותי הדני, וב-1974 הוצב ברגימנט הארטילריה המלכותי ושרת בו במשך ארבע השנים הבאות. ב-1979 הוא נשלח לקפריסין כחלק מ-UNFICYP. בין השנים 1982–1983 למד בארצות הברית. ב-1990 הוא חזר לדנמרק, הועלה לדרגת לוטננט קולונל ומונה למפקד מחלקה. בין השנים 1994–1996 הוא שימש כמפקד רגימנט הארטילריה המלכותי, וב-1995 שרת עמו במלחמות יוגוסלביה. בשנת 2000 הוא מונה למפקד פיקוד המבצעים של הצבא. הוא סומן כמחליפו של ראש ההגנה (מקביל לרמטכ"ל) המכהן כריסטיאן האוויט, שנועד לפרוש במהלך שנת 2002. הוא נאלץ להיכנס לתפקיד מוקדם מהצפוי, לאחר שהאוויט יצא לפנסיה מוקדמת.
בילי אייכנר
קריירה
הוא צפוי להופיע בסרט הקומדיה רומנטית האמריקאי מ-2022, אין גברים כאלה.
קוסטינברוד
קישורים חיצוניים
Kostinbrod
הדיוויזיה ה-214 (ורמאכט)
הדיוויזיה ה-214 (בגרמנית: 214. Infanterie-Division) הייתה דיוויזיית חיל רגלים של ה שלחמה במלחמת העולם השנייה.
תוכנית הולידיי
תוכנית הולידיי היא תוכנית בניין עיר לירושלים שהוכנה על ידי האדריכל ומתכנן הערים הבריטי קליפורד הולידיי בתקופת המנדט הבריטי. התוכנית הוצגה לראשונה כבר ב־1925 אך זכתה לאישור רשמי רק ב-1930.
תומאס אנדרס
ביוגרפיה
הוא למד מוזיקולוגיה, הוצאה לאור ולימודי גרמניה במשך חמישה סמסטרים באוניברסיטת מיינץ במטרה להפוך לעיתונאי בתחום הכותב בענייני מוזיקה אך לאחר פרסומו הפסיק את הלימודים.
טמאש גאבור
אלוף אולימפי
הוא סיים את "המכללה למסחר ולתיירות" בשנת 1971. משנת 1960 עד 1976 היה העובד של "מלון רויאל", ובשנים 1982 עד 1991 היה סגן מנהל "מלון האצטדיון".
משנת 1972 היה חבר "הנהלת איגוד הסיף ההונגרי" (נבחר מחדש ב־1989 וב-1992). הוא גם שימש כשופט בתחרויות אליפויות העולם ואולימפיות, בסיף ובקרב חמש. בשנת 1995 התמנה לחבר בוועדה הבכירה של "התאחדות הספורט ההונגרית". הוא היה חבר בחבר הנאמנים של "הקרן הציבורית פרנץ מזה" ומזכ"ל "מועדון האלופים האולימפיים".
תומאס אנדרס
ביוגרפיה
מ-1998 ועד 2003 התאחד הצמד מודרן טוקינג מחדש.
Halo (שיר של ביונסה)
וידאו קליפ
הקליפ הופיע בבכורה בלעדית ב-iTunes Store, יחד עם הקליפ אשר צולם עבור השיר "Diva" ב-23 בדצמבר 2008.
איאן רנקין
קורות חיים
מתגורר באדינבורו שבסקוטלנד עם אשתו מירנדה ושני ילדיהם.
התרגומים של ספריו לעברית
איאן רנקין, חבלים וצלבים (תרגום: ירון פריד), רימונים, 2010.
תפיסותיו החברתיות
רנקין גדל במשפחה של כורי פחם. המשבר בתעשיית הפחם בבריטניה בראשית שנות השישים, היווה נקודת תפנית משמעותית בחייו, והוא בא לידי ביטוי בכתיבתו. בספריו מותח רנקין ביקורת על תרבות הצריכה שהשתלטה על סקוטלנד בעשורים האחרונים, כמו כן הוא מבליט את הגבול הדק בין המרחב הנורמטיבי והלא נורמטיבי. יצירתו איננה רק בידורית, אלא יש בה הארה על פינות אפלות שהחברה מנסה על פי רוב לטשטש ולהסתיר. עמדותיו החברתיות של רנקין באות לידי ביטוי מובהק בראיונות שנתן הן במדיה המודפסת והן במדיה האלקטרונית.
אליפות צרפת הפתוחה 2022
תחרות גברים
מנצח תחרות 2021 נובאק ג'וקוביץ' הודח ברבע הגמר. במשחק הגמר רפאל נדאל מספרד פגש את קספר רוד מדנמרק וניצח ב-3 מערכות. זה היה הניצחון ה-14 של נדאל בתחרות.
תחרות זוגות גברים
מנצחי תחרות 2021 פייר-הוגס הרברט וניקולה מאיו מצרפת הודחו בסיבוב הראשון. מרסלו אלווארו מאל סלוודור וז'אן-ז'וליין רוייר מהולנד נפגשו עם הזוג הלא מדורג אאיוואן דודיג מקרואטיה ואוסטין קרייצ'יק מארצות הברית וניצחו ב-3 מערכות.
א-רביע בן אבי אל-חקיק
א-רביע היה משורר בולט. הוא השתתף בתחרות עם המשורר הערבי הנודע א-נג'יבע, כאשר האחד מספק המיסטיך (חצי שורה), והשני צריך לספק לה המשך תוך שמירה על המשקל ומציאת חרוז מתאים. אחד מהשירים שכתב הוקרא רבות על ידי עבון, בנו של הכ'ליף עות'מאן בן עפאן. מכיוון שהשיר המדובר מתאר את הפגמים בעם הערבי, ניתן להניח שהוא נכתב לאחר היכנעות שבט בני קוריט'ה והנצ'יר היהודים לשבטים הערבים.
גלובוס המדע והחדשנות
מבנה הגלובוס
הגלובוס מתנשא לגובה של 27 מטרים ולקוטר של 40 מטרים. הגלובוס מורכב משתי כיפות קונצנטריות (בעלות מרכז זהה), זו בתוך זו, העשויות מחמישה סוגים שונים של עץ: אורן סקוטץ', אורן דאגלס, אשוחית, לארץ' ומייפל קנדי. הקליפה החיצונית עשויה מלוחות עץ ושתי רמפות בין שתי הכיפות, מה שמאפשר למבקרים להביט החוצה. הכיפה הפנימית עשויה מ-18 קשתות ומכוסה בלוחות עץ, המהווים את הקירות הפנימיים של המבנה. מכיוון שהמבנה בנוי מעץ, הוא עוזר להקטין את ההתחממות הגלובלית מפני שעץ הוא חומר הבנייה היחידי שמקטין את אפקט החממה. הוא עושה זאת בכך שהוא סופג פחמן, ואינו פולט אותו.
ברוך מקונסטנטין
ביוגרפיה
ברוך היה אחד מהיהודים רבי ההשפעה בפולין, ולא היסס לעשות שימוש בכחו והשפעתו בחצר המלוכה; ההיסטוריון צבי היינריך גרץ שפט אותו לחומרה וכתב עליו:.
סולומון רומנו
קורות חייו
ב-1971 סיים סולומון רומנו את שירותו הצבאי. הלך לעולמו בבלגרד ב-2010 והוא בן 90.
הדיוויזיה ה-125 (ורמאכט)
היסטוריה
מינואר 1944 לחמה הדיוויזיה כחלק מהקורפוס ה-17 במסגרת הארמייה השישית, הדיוויזיה הושמדה ברובה זמן קצר לאחר מכן במהלך מבצע ניקופול-קריבוי רוג של הצבא האדום בכיס ניקופול. "קבוצת הדיוויזיה ה-125" הוקמה משרידי הדיוויזיה, והוכפפה לדיוויזיית הרגלים ה-302. הדיוויזיה הושמדה סופית באוגוסט 1944 במהלך מבצע יאשי-קישינב כשלחמה בקבוצת ארמיות דרום אוקראינה.
פקסה
היסטוריה
העיר שימשה כמקום מושבו העיקרי ומגוריו של הנסיך בון אום נה צ'אמפסאק, דמות חשובה במלחמת האזרחים בלאוס. הוא בנה את ארמון צ'אמפסאק, אך ברח בשנת 1974 לפני שהושלם. במאי 1975 נפלה העיירה בידי כוחות פאת לאו. מאז 1975 הפכה העיר פקסה למעצמה כלכלית ובעלת חשיבות אזורית. בניית הגשר מעל המקונג, שנבנה בסיוע יפני, המאפשר תנועת כלי רכב פקסה והעיר אובון רצ'תאני בתאילנד, שילבה עוד יותר את העיר עם המדינות השכנות.
בריאות
בעיר קיים סיכון גבוה למלריה ולקדחת בעיקר בעונת המונסון.
סדציה
דרגות סדציה
סולם הסדציות קובע:
אח"י יפו (סער 4)
חימוש
אח"י יפו הייתה הספינה הראשונה בחיל הים הישראלי שחומשה בטילי הרפון שהתקבלו מארצות הברית.
מפקדי הספינה
להלן רשימת המפקדים של אח"י יפו:
תום כהן
ביוגרפיה
בין השנים 2011 - 2013 שימש כמנהלו האמנותי של פסטיבל מוזיקת העולם בגיברלטר.
שארה פרוקטור
שארה פרוקטור (באנגלית: Shara Proctor; נולדה ב-16 בספטמבר 1988) היא אתלטית לשעבר מאנגווילה שייצגה את הממלכה המאוחדת, זוכת מדליית כסף בקפיצה לרוחק אליפות העולם באתלטיקה 2015 ומדליית ארד באליפות העולם באתלטיקה באולם 2012.
ביוגרפיה
פרוקטור ייצגה את אנגווילה בתחרויות הקפיצה לרוחק באליפות העולם באתלטיקה 2007 בה לא עברה את שלב המוקדמות ובאליפות העולם באתלטיקה 2009 בה סיימה במקום השישי בשיא אנגווילה של 6.71 מטר. ב-2008 זכתה במדליית כסף במשחקי מרכז אמריקה והאיים הקריביים וב-2009 זכתה במדליית זהב.
היא קיבלה אישור מהתאחדות האתלטיקה הבינלאומית לעבור ולייצג בתחרויות בינלאומיות את הממלכה המאוחדת החל מנובמבר 2010, ואת הבכורה שלה עשתה באליפות אירופה באתלטיקה לנבחרות ב-2011 באליפות העולם באתלטיקה 2011 סיימה במקום ה-20 בשלב המקודמות בתוצאה של 6.34 מטר. באליפות העולם באתלטיקה באולם 2012 זכתה במדליית ארד בשיא בריטניה של 6.89 מטר ובאולימפיאדת לונדון סיימה במקום התשיעי בתוצאה של 6.55 מטר. ב-2013 סיימה שישית באליפות העולם שהתקיימה במוסקבה בתוצאה של 6.79 מטר, סיימה רביעית באליפות אירופה באולם שהתקיימה בגטבורג בתוצאה של 6.69 מטר וזכתה בסיכום השנתי של ליגת היהלום עם ניצחונות בתחרויות באוסלו ובציריך. באליפות העולם באתלטיקה באולם 2014 סיימה רביעית בתוצאה של 6.68 מטר.
מזאמה (הר געש)
היסטוריה אנושית
האנשים הלבנים הראשונים שהגיעו אל ההר היו מחפשי זהב במשלחת שמומנה על ידי ג'ון וסלי הילמן (John Wesley Hillman) ב-1853. משלחת מחפשי זהב נוספת הגיעה ב-1862. וב-1863 בעקבות מעשי איבה בין האינדיאנים למתיישבים הלבנים בנה הצבא את מצודת פורט קלאמת בסמוך להר. הקמת המצודה חייבה בניית דרך אליו עבור קרונות משא והקלה על אפשרות הביקור באתר.
ג'ון וודן
קריירת האימון
וודן לקח קבוצה שבעונתה הקודמת רשמה מאזן של 12 ניצחונות מול 13 הפסדים, והפך אותה בשנתו הראשונה לאלופת הבית החוף הפאסיפי (נקרא גם ה-PCC) עם מאזן של 22 ניצחונות מול שבעה הפסדים. מאזנה הטוב ביותר מאז שהוקמה ב-1919. בעונה שלאחר מכן, הצליח וודן להתעלות גם על ההישג של עונתו הראשונה כשרשם מאזן של 7–24 בעונתו השנייה. למרות הצלחותיו, וודן לא אהב את תפקידו מכיוון שאשתו לא רצתה להמשיך ולחיות בלוס אנג'לס. לפיכך התפתה וודן לקבל את הצעתה של פרדו, האוניברסיטה בה למד, לקבל את תפקיד המאמן של קבוצת הכדורסל שלה, שכמאמנה, מל טאוב עזב בשנת 1950. אולם, חוזהו של וודן נחתם ל-3 שנים, והוא הרגיש כי הפרת חוזה כמוה כהפרת המילה שלו, והחליט לוותר על המשרה.
ביופייתון
תולדות הגזע
ניתן לצייר עצים מושרשים ב-ASCII או להשתמש ב-matplotlib (ראו איור 1), וניתן להשתמש בספריית Graphviz ליצירת פריסות לא שורשיות (ראו איור 2).
הרולד איקס
איקס היה אביו של הרולד מקאוון איקיז, שהיה סגן ראש סגל הבית הלבן בממשלו של הנשיא ביל קלינטון.
מזכיר הפנים של ארצות הברית
תמיכתו של איקס בתחנות הכוח של מינהל קידום העבודות הטילה לחץ פיננסי שהלך וגדל על חברות החשמל הפרטיות במהלך השפל הגדול, שהיה לו הן השפעה חיובית והן השפעה שלילית. הוא ניסה לאכוף את חוק רקר (Raker Act) כנגד עיריית סן פרנסיסקו, חוק של הקונגרס שקבע שבשל העובדה שהסכר בעמק הץ' הצ'י שבתחומי הפארק הלאומי יוסמיטי, שכן על קרקע ציבורית, שום רווח פרטי לא היה יכול להיות מופק מפיתוחו. העיר המשיכה למכור את החשמל לחברת החשמל והגז הפסיפית (Pacific Gas and Electric Company), שמכרה אותו ברווח.
מאוקטובר 1942 ועד ספטמבר 1945, במהלך הכיבוש ההיפני של הפיליפינים, החזיק איקס בתפקיד הנציב העליון של הפיליפינים.
הפרדה גזעית וזכויות האזרח
איקס היה תומך נלהב של זכויות האזרח. הוא היה נשיא הסניף בשיקגו של "האיגוד הלאומי לקידום אנשים צבעוניים" (NAACP), ותמך בזמרת הקונטרה אלט האפרו-אמריקאית מריאן אנדרסון כאשר ב-1939 אסרו עליה להופיע בקונטיטושן הול (Constitution Hall) בוושינגטון הבירה. איקס היה המארגן ומנהל האירוע בקונצרט של אנדרסון שנערך לאחר מכן באנדרטת לינקולן.
חיים אישיים
ב-1938, בגיל 64, נישא איקס בשנית לג'יין דהלמן בת ה-25, אחותה הצעירה של רעיית בנו וילמרת, בטי. מנישואים אלו נולדו בתו אליזבת ג'יין ובנו הרולד מקאוון איקס, שהיה סגן ראש סגל הבית הלבן בממשלו של ביל קלינטון.
מסיבה סוף
עלילת הסרט
בן מתעורר לכוד במיטתה של סו אן, שם היא מערה לגופו את דמו של לואי והורגת אותו באמצעות שיסוף פרקי ידו. למחרת, הקבוצה הולכת לסו אן עבור יום הולדתו של צ'אז. מגי ששומעת על כך, גונבת את מפתחות המכונית של אריקה על מנת להציל אותם. כאשר היא מגיעה, היא מגלה שחבריה כבר סוממו וכעת הם חסרי הכרה. בקומה העליונה, מגי מוצאת את גופתו של בן, אך סו אן מכה בראשה והיא מאבדת את הכרתה. מגי מתעוררת לכודה בקולר במרתף של סו אן. במקביל, פקד המשטרה, שהחל לחשוד, חוקר את ביתה של סו אן והיא יורה בו למוות. או אז, סו אן מגהצת את בטנו של צ'אז, תופרת את פיה של היילי וצובעת את פניו של דארל. אנדי מתעורר, וסו אן משדלת אותו לנשק אותה לפני שהיא דוקרת אותו בבטנו. סו אן מציבה את הארבעה סביבה על הספה ומכריחה את מגי לצלם תמונה של כולם יחד.
מועדון הלילה (סדרת טלוויזיה)
קבלה
תגובת הקהילה היהודית בטורקיה לסדרה הייתה בדרך כלל חיובית. תיאור הטקסים היהודיים, שפת הלאדינו, והנושאים הפוליטיים שהוצגו בסדרה זכו לשבחים מחברי הקהילה.
רוונסבורגר
היסטוריה
במפנה המאה ה-20 התרחב קו המוצרים של החברה וכלל אלבומי תמונות, ספרי ילדים, ספרי הפעלה וחוברות הדרכה, ספרי עיון ומשחקי ילדים. כבר לפני מלחמת העולם הראשונה הציגה החברה קו של כ-800 מוצרים. החברה שגשגה בין מלחמות העולם אך נפגעה קשות בימי מלחמת העולם השנייה.
תקופת הברונזה המאוחרת בארץ ישראל
בעקבות איחוד השלטון במצרים חודשה האחיזה המצרית בכנען. במשך כל התקופה, כארבע מאות שנים, הייתה כנען חלק מהאימפריה המצרית. שלטונה של מצרים היה ישיר, ובכנען השלטון היה באמצעות ערי מדינה ששילמו מס למצרים. בתקופה זו חל כרסום במעמד העיר הכנענית. זו גם תקופה של מאבקים בין מצרים וממלכות צפוניות, ממלכת מיתני בסוריה וממלכת החתים באנטוליה. במקביל הייתה זו תקופה של קשרי מסחר בינלאומיים והתפתחות הסחר בכל האגן המזרחי של הים התיכון שכנען נטלה בו חלק פעיל. מבחינה תרבותית הושפעה כנען ממצרים במיוחד במנהגי הקבורה, וקשרי הסחר הבינלאומיים הביאו להשפעות על התרבות המקומית. בין שני הקצוות הללו פיתחה כנען תרבות מיוחדת שהגיעה לשיאה בתקופה זו.
תקופת הברונזה המאוחרת א
בשנת 1482 לפנה"ס יצא תחותמס השלישי למסעו הראשון לאחר שהתייצבה מולו ברית נרחבת של מלכי כנען בראשות מלך העיר קדש. המרד נתמך על ידי ממלכת מיתני. תחותמס עצמו כתב שהמרד התפשט על פני כנען כולה (יֻרְזָה שכנה כנראה בתל גמה של היום). תחותמס ערך בסך הכול 16 מסעות צבאיים. במסעו השמיני ניצח את מיתני אך לא הצליח לבסס את שלטונו בסוריה. בכנען, לעומת זאת, עבר השלטון במלואו למצרים.
לאחר מותו של תחותמס השלישי התעוררה תסיסה באזורי השלטון המצרי בכנען ובסוריה. בנו, אמנחותפ השני, ערך בין השנים 1450 לפנה"ס ל-1444 לפנה"ס 3 מסעות מלחמה. בעת המסע הראשון הגיעה המרידה עד "שמש-אדם" שבגליל התחתון. מכאן עלה אמנחותפ השני למיתני. מסעו השני היה גם לאזור סוריה. שנתיים לאחר מכן יצא למסעו השלישי כדי לדכא מרידות בשרון ובעמק יזרעאל. ב"תל כנרות" נמצא שבר של מצבה מצרית מתקופה זו שבה נזכר ניצחון על הנוכרים ממיתני, אך לא ברור האם מיתני הגיעה עד אזור זה או שהכתובת התייחסה רק לערים שהתמרדו בתמיכתה של מיתני. במסעות האלה לא הצליח אמנחותפ להשתלט על סוריה, אבל הושג איזון בין מצרים למיתני. שתי הממלכות קבעו את גבול תחומי ההשפעה שלהן, שעבר בין אזור קדש שבסוריה לבקעת הלבנון. קו גבול זה תחם את מצרים עד סוף תקופת הברונזה המאוחרת ואף השתמר במקרא כגבולה הצפוני של הארץ היעודה.
כלכלת כנען
בכנען הייתה תעשיית קדרות מפותחת, אף על פי שהמוצרים לא היו באיכות מעולה. הם נפלו בטיבם מכלים מיובאים. ייתכן שתעשיית הטקסטיל הייתה כבר מפותחת ובייחוד תעשיית צביעת אריגים בארגמן. בתל עכו נמצאו בשכבה מסוף התקופה ערמות של צדפות מפוצחות של חילזון "ארגמון".
יהודית ושפחתה עם ראש הולופרנס (מנטניה)
תיאור היצירה
הלוח הוא בעל צבעים מבריקים וססגוניים, ודומה למיניאטורה. יהודית עומדת מתחת לאוהלו הוורוד של הולופרנס (שרגלו נראית מימין) מיד לאחר שערפה את ראשו, כשהחרב עדיין בידה. היא לבושה שמלה לבנה צמודה ומעליה אריג כחלחל. האדמה, המצוירת בפרספקטיבה אלכסונית, מורכבת מאבנים ולוחות קרקע שחלקם אינם במקומם וצבועה בטמפרה בצבעי זהב וכסף.
Mood Ring (שיר של לורד)
Mood Ring (בעברית: טבעת מצב רוח) הוא שיר של הזמרת-יוצרת הניו זילנדית לורד. השיר יצא לאור דרך חברת התקליטים יוניברסל מיוזיק ניו זילנד ב-18 באוגוסט 2021, כסינגל השלישי מתוך אלבום האולפן השלישי שלה, Solar Power. השיר נכתב והופק על ידי לורד וג'ק אנטונוף.
ניתוח סיכון-תועלת
הסיכון מחושב כמכפלה של עלות צפויה בהסתברות להופעתה, והתועלת מוכפלת גם היא בהסתברות לקבלתה. הכדאיות מחושבת כהפרש בין התועלת לסיכון, ובמידה והיא חיובית נאמר שההחלטה כדאית. במקרה שקיים אוסף של עלויות ותועלות אפשריות, הכדאיות מחושבת כתוחלת של פונקציית משקל שמגדירה את מידת העלות והתועלת של כל מאורע כך שהיא חיובית עבור תועלת ושלילית עבור עלות. על פי הגדרה זו, הכדאיות שווה למידת התועלת הצפויה ממספר רב של מאורעות.
תרכובת רוויה
בכימיה, המונח רוויה משמש בהקשרים רבים בתחומי הכימיה השונים, שהעיקרי שבהם הוא בכימיה אורגנית, שם המונח תרכובת רוויה משמעותו היא תרכובת (או יון) המסוגלת לעמוד בפני תגובות סיפוח כגון הידרוגנציה, סיפוח חמצוני והיקשרות עם בסיסי לואיס. באופן כללי, תרכובות רוויות הן פחות ריאקטיביות מתרכובות בלתי רוויות. משמעות המילה רוויה בעברית היא "חוסר יכולת לקלוט או להוסיף תוספת משמעוּתית", וכך באמת מתנהגות התרכובות הרוויות - הן מלאות עד מקסימום, יציבות, ולכן לא יכולות לקלוט ולהגיב עם אחרים.
הגבירה משאלוט
תוכן
השיר מחולק לארבעה חלקים, ומספר על גבירה הגרה בטירה על אי בשם שאלוט, ורובצת עליה קללה: היא אינה יכולה לצפות על העולם ישירות מחלונה, אלא רק לראות את השתקפות העולם במראתה. את כל זמנה היא מעבירה באריגת ההשתקפויות לתוך שטיח קיר באמצעות נול. כשהיא רואה את השתקפות סר לנסלוט ושומעת את קולו, היא פונה ומביטה בו דרך החלון ואז נופלת עליה הקללה. היא שטה בסירה לעבר העיר קמלוט ובדרך לשם היא מוצאת את מותה.
בחלקו הרביעי של השיר (בתים 14–19), הגבירה משאלוט יוצאת מטירתה ומוצאת סירה. היא כותבת את שמה, "הגבירה משאלוט", על דופן הסירה. היא נכנסת לתוך הסירה ושטה לעבר קמלוט ברוח המזרחית. היא מאבדת את הכבל של הסירה והזרם סוחף אותה רחוק. דמה קופא לאט והעיניים שלה משחירות. לפני שהיא מגיעה לבתים הראשונים בקמלוט, היא מוצאת את מותה. הגבירות והאבירים יוצאים ורואים את הגבירה משאלוט מתה בסירה. הם קוראים את שמה על הסירה אבל אף אחד לא יודע מי הגבירה הזאת. אחרי שהאנשים עוזבים, האביר לנסלוט נשאר במקום ואומר שיש לה פנים יפות, ומבקש מאלוהים שירחם על הגבירה משאלוט.
ביקורת ופרשנות
מבקרי ספרות ואמנות שונים מנתחים את שירו של טניסון בדרכים שונות. רבים מהם רואים בגבירה משאלוט את דמות האמן המבודד והמרוחק מן העולם החיצוני, העלול להסיח את דעת האמן מן האמנות שלו. בלום טוען שסוף הבידוד באמנות גורם למות היצירתיות. הבדידות העזה של האמן היא הכרחית, כי כל אמנות גדולה דורשת בדידות והשתקפות שקטה.
כריסטופר ריקס (Christopher Ricks), שכתב על הספרות הוויקטוריאנית, ציטט את ר. ה. האטון (R. H. Hutton), מבקר ספרות, לפיו הקללה היא שהגבירה תהיה מעורבת בתשוקות אנושיות, ותסבול מגורל בני התמותה אם תסתכל הרחק מהצללים לתוך המציאות. הוא גם טוען שנושא השיר הוא הריקנות של החיים המהודרים אפילו אם הם עשירים ומבריקים.
אזכורים בספרות
גם בספרות נמצאו ציטוטים והתייחסות רבות לשיר. דוגמאות:
גנבאיאר גנבולד
קריירת מועדונים
ב-8 בספטמבר 2016 חתם בפושקש אקדמיה מהליגה ההונגרית השנייה, שירדה מליגת העל ההונגרית בתום עונת.
גרמניה באירוויזיון 2006
גרמניה באירוויזיון 2006 השתתפה עם השיר "No No Never" בביצוע של טקסס לייטנינג.
בנק ערבי ישראלי
היסטוריה
בנק ערבי-ישראלי הוקם בסוף 1959 במטרה לפנות לקהל ערביי ישראל. מקימי הבנק היו הבנק לסחר חוץ ומספר אנשי עסקים. המשרד הראשי של הבנק שכן בחיפה. תוך שנה הוקמו לבנק שני מרכזים, בחיפה ובנצרת, ועוד תשעה סניפים, בעכו, שפרעם, טייבה, באקה אל-גרבייה, קלנסווה, אום אל-פחם, תרשיחא וראמה. בשנת 1967 היו לבנק 25 סניפים. מיד לאחר מלחמת ששת הימים החליט הבנק לפתוח סניפים ברחבי יהודה ושומרון וחבל עזה וביולי 1967 נפתחו סניפים בעיר העתיקה של ירושלים ובג'נין. לאחר מספר שנים של הפסדים מונה יוסף נחמיאס למנהל הבנק והוא צמצם את מספר הסניפים. בשנת 1971 נמכר בנק ערבי ישראלי לבנק לאומי.
בסוף 2010 התגלה שהבנק עבר על חוק איסור הלבנת הון. "ועדת העיצומים לתאגידים בנקאיים לעניין איסור הלבנת הון ומימון טרור" הטילה על הבנק קנס של 850 אלף ש"ח.
שגרירות ישראל בנואקשוט
הפיגוע בשגרירות
ארגון הטרור המוסלמי, אל-קאעידה במגרב האסלאמי את האחריות לפיגוע. כמו כן, הארגון הצהיר שהשגריר הישראלי, בועז ביסמוט היה המטרה והם התכוונו לרצוח אותו.
ויה קון דיוס
היסטוריה
לאחר שהופיעו באופן חד פעמי כשלישייה החליטו לייסד להקה, המבוססת על מוזיקה צוענית, ג'אז ואופרה, ז'אנרים שלא זכו להערכה בבריסל. שם הלהקה Vaya Con Dios בא מלטינית ופירושו - לך עם האל.
תורת לחימה (ארגון)
הקמה ועמדות
הארגון רואה את צה"ל עצמו כאחראי לתיקון המגמות הללו, ואת עצמו כ"מסייע חיצוני" שמטרתו לגרום ולעודד את צה"ל לפעול כך.
יחסי אתיופיה–ספרד
שיתוף פעולה
אתיופיה, המדינה השנייה המאוכלסת ביותר ביבשת אפריקה (94.1 מיליון תושבים, בשנת 2013), רשומה על ידי הוועדה לסיוע בפיתוח (DAC) כמדינה הכי פחות מפותחת (WFP), והיא מדורגת במקום 173 במדד ההתפתחות האנושית 2014 (מתוך סך של 187 מדינות, על פי נתוני 2013). למדינה תוצר של 1,342 דולר לקניין רוחני לתושב (2011) ואוכלוסייתה תוחלת חיים של 63.6 שנים. אתיופיה זוכה להיקף גדול של ODA, אם כי המגמה יורדת: בעוד שבשנת 2010 היא ייצגה 11.9% מהתמ"ג שלה (3,525 מיליון דולר), אולם בשנת 2012 היא היוותה כ-7.6% (3,261 מיליון דולר).
יהודית והולופרנס (קלימט)
רקע והשפעה
יהודית היא גיבורת ספר יהודית, מן הספרים החיצוניים למקרא שבו מתואר כיצד היא עורפת את ראשו של הולופרנס, שר הצבא האשורי, לאחר שהסתננה למחנהו כדי להציל את עמה.
תיאור היצירה
פניה של יהודית מבטאים שילוב של רפיון נפש וסטייה. הראש המורם מעט מקרין תחושת גאווה, ואילו חזותה רדומה וחושנית, עם שפתיים החצויות בין התרסה לפיתוי. המבט המעומעם שלה, שמשמש גם כביטוי של הנאה, מתריס גם הוא את הצופה. הניגוד בין שיערה השחור לזוהר המוזהב של הרקע מוסיף לאלגנטיות של הציור. תסרוקתה האופנתית מודגשת על ידי המוטיבים המסוגננים של העצים הפורחים בצדדים. לבושה מעניק לצופה מבט על פלג גוף עליון חשוף כמעט לחלוטין, ורומז לעובדה שיהודית פיתתה את הולופרנס לפני שערפה את ראשו. פרנץ א. ג. סאבו מתאר זאת בצורה הטובה ביותר כ"סמל הניצחון של הארוטיות הנשית על פני האגרסיביות הגברית".
ליאור ורוצלבסקי
ביוגרפיה
ורוצלבסקי נולדה וגדלה ברמת גן. בילדותה למדה נגינה בפסנתר בקונסרבטוריון העירוני. את שנות התיכון עשתה במגמת מוזיקה בתיכון בליך בעיר. בשנים 1999–2006 למדה פיתוח קול ולימודי פיתוח שמיעה.
סטפני הורוביץ
שנים כיועצת חינוכית ומותה
לאחר מלחמת העולם הראשונה הסתיים שיתוף הפעולה עם הוניגשמיד, לאחר שזה החליט לעזוב את וינה לטובת משרה יוקרתית באוניברסיטת מינכן. הוריה הלכו לעולמם (אביה נפטר ב-1917 ואמה ב-1920) והקריירה של הורוביץ הופרעה בגלל עניינים משפחתיים וטלטלות פוליטיות.
Ipse dixit
ביטוי זה מהווה גם כשל לוגי המכונה פנייה לסמכות.
מנזר בטאליה
הכנסייה
בכנסייה (2) שלוש ספינות, המרכזית גבוהה ורחבה משתי הצדדיות. אורכה של הכנסייה הוא 80 מטרים, רוחבה 22 מטרים וגובהה המרבי הוא 32.40 מטרים. ממדים אלה להם אחראי האדריכל הוגט מעניקים לכנסייה מראה מוארך וגבוה. במקום המצלב שוכן המזבח הראשי, ומעבר לו שוכנות חמש קפלות מרובות צלעות, המרכזית גבוהה ועמוקה מהיתר. שער הכניסה (1) בחזית המערבית מעוטר בעושר רב - משני צדדיו נראים 12 השליחים, שישה בכל צד, ומעליהם שישה ארכיוולטים שבהם קבועות 78 דמויות של מלכים מהברית הישנה, מלאכים, נביאים וקדושים, כל אחד מתחת לחופה. בטימפנום נראה ישו ישוב במלוכה תחת חופה, ומשני צדדיו ארבעת המבשרים וסמליהם.
קפלת המייסד
קפלת המייסד (Capela do Fundador) השוכנת מדרום לכנסייה (3), לא הייתה חלק מהתוכנית המקורית, ונוספה לה כאשר ז'ואאו הראשון החליט על הקמת פנתאון למשפחתו, שהיה לפנתאון המלכותי הראשון בפורטוגל. תכנון הקפלה והקמתה הופקדו בידי הוגט והיא נבנתה בין השנים 1426-1433/4. הקפלה עצמה רבועה, אך במרכזה מבנה מתומן שממשיך אל הקומה השנייה ומאפשר חדירת אור אל המבנה. המתומן מסתיים בכיפה בצורת כוכב מורכב. במרכז הקפלה נמצא קברם של ז'ואאו הראשון ואשתו האנגליה פיליפה מלנקסטר. צורתו כשל סרקופג גדול שעליו נחים פסליהם של בני הזוג כשהם אוחזים ידיים וחוסים תחת חופות. לאורך הקיר הדרומי ערוכים קבריהם של ילדי הזוג, בהם גם אנריקה הספן וז'ואאו, מושל פורטוגל. לאורך הקיר המזרחי קבורים המלכים אפונסו החמישי וז'ואאו השני, וכן הנסיך אפונסו.
יהודית והולופרנס (מיכלאנג'לו)
תיאור היצירה
הסיפור מתואר בשלושה חלקים: בחלק המרכזי רואים את יהודית ושפחתה באור מלא על רקע קיר לבן. יהודית סיימה זה עתה לערוף את ראשו של הולופרנס, המונח על מגש מתכת מעל ראשה של השפחה, והיא מכסה אותו בסדין. בחלק הימני רואים את האוהל החשוך של הולופרנס ששוכב ערום על מיטתו, זרועו השמאלית נראית מתה בעוד הימנית מתרוממת באיום. רגלו השמאלית לוחצת בעוצמה על הסדין וגורמת לו להתקמט. יהודית אינה מראה את פניה, אך מסתכלת על החזון הנורא של הגוף המעוות. לבסוף, משמאל בחושך מתואר אחד השומרים כשהוא ישן. הוא בעל גלימה ירוקה ומגן אדום.
סילאס וייר מיטשל
ראשית חייו
מיטשל בוגר בית הספר סנט פול ופנימיית הכנה לקולג' בקונקורד ניו המפשייר, בשנת 1995 קיבל תואר שני באוניברסיטת קליפורניה בסן דייגו. מיטשל הוא מייסד ונשיא של חברת ההפקה פנטום. למיטשל שלוש אחיות ואח. מיטשל נשוי.
קולנוע וטלוויזיה
מיטשל מופיע כתפקיד אורח בסרטים שונים, ביניהם "משחק מסוכן", "הפטריוט", "תופת", "ליל כל הקדושים 2", "ללכת על הכל 2", ו"מיליונר מי שגומר ראשון".
בין השנים 2011–2017 שיחק תפקיד ראשי בסדרה "גרים" בתור מונרו - בלוטבאד צימחוני העובד כשען, בעל עבר עשיר וידע רב.
עונת 2001/2002 בליגת האלופות
ליגת האלופות 2001/2002 הוא הטורניר ה-47 של ליגת האלופות, משחק הגמר נערך בהאמפדן פארק שבסקוטלנד בו ניצחה ריאל מדריד 1-2 את באייר לברקוזן וזכתה בגביע האלופות ה-9 בתולדותיה. מחזיקת התואר בעונה הקודמת היא.
אליהו דוד שפיר
ביוגרפיה
שפיר נולד בליטא, למד באוקמרגה (היא וילקומיר) ובאוניברסיטת קובנה. היה ממייסדי העתון העברי "פתח" (על חבריו נמנתה גם המשוררת לאה גולדברג) ופרסם בו שירים, סיפורים ומאמרים. בשנת 1938 עלה לארץ ישראל והיה חלק מהחבורה הספרותית "יחדיו". פרסם מכתביו ב"דבר", ב"הארץ", ב"מחברות לספרות" (הוצאה אותה ייסד עם נתן אלתרמן ועם ישראל זמורה), "טורים" ועוד, וערך את כתב העת "מאזניים". עבד כעורך וכמתרגם בהוצאת הספרים "עם עובד". שימש כעורך הוצאת הספרים "דביר".
ניגוני מודז'יץ
רקע
בתורת החסידות הוקנה מקום של כבוד לעולם המוזיקה הגורם לשמחה והתעוררות בעבודת ה'; מראשיתה של תנועת החסידות הלחינו רבים מצדיקיה ניגונים שונים, ועסקו בשירה ובזמרה. רבים מניגונים אלו הועברו על ידי החסידים מדור לדור. לרוב מתאפיינים ניגונים אלו בסגנונם הפשוט והלבבי בדומה למוזיקה שהייתה נפוצה בכפרי אוקראינה, ניגונים קצרים למדי, ללא תנועות מסובכות.
תקופת רבי שמואל אליהו ואחריו
ממלא מקומו של רבי שאול ידידיה היה בנו רבי שמואל אליהו שהלחין מאות ניגונים; את ניגונו הראשון הלחין בביקורו הראשון בארץ ישראל עם אביו, והאב נהג לשיר אותו בעת בריחתו מהנאצים. סגנון השירה וההלחנה שלו דמה בתחילה לזה של אביו, אך הוא השתנה מאוחר יותר והתאפיין במקצבים פשוטים ואיטיים יותר. כמה משיריו ידועים בציבור אך לא מוכרים כלחניו. נהג לעבור לפני התיבה בכל תפילות הימים הנוראים וכן במועדים ולבצע את ניגוניו החדשים.
הניגון למחוסרי בית
ניגון זה הלחין רבי ישראל בתקופת מלחמת העולם הראשונה, במהלכה חויבו כל תושבי ערי המבצר של פולין לעבור לעיירות אחרות כדי שעריהם ישמשו כבסיס לצבא. גם רבי ישראל נאלץ לעזוב את מודז'יץ שבסמוך לה שכן מבצר רוסי גדול ועבר לעיר ראדום. בדרכו לראדום ובהגיעו לשם ראה יהודים רבים מחוסרי בית נודדים בדרכים ומחפשים קורת גג לראשם. בעקבות זאת חיבר את "הניגון למחוסרי בית". הניגון חובר על פרק התהילים "מזמור לדוד ה' רועי לא אחסר", ששיקף את מחשבתו של היהודי הנודד באותה תקופה. המיוחד בניגון הוא שכל אחד מחלקיו מתחיל באיטיות, כעין מנגינת עצבות וייאוש, ומסתיים במנגינה מהירה של תקווה שנועדה להעביר מסר של תקוה וסוף טוב.
קטרין שפיר
2016
באליפות ישראל בשחייה שנערכה ביולי 2016 סיימה שפיר במקום רביעי במשחה ל-200 מטר פרפר בתוצאה של 2:20.43 דקות, במקום חמישי במשחה ל-100 מטר פרפר בתוצאה של 1:04.00 דקות, במקום שישי במשחה ל-50 מטר פרפר בתוצאה של 29.11 שניות ובמקום שמיני במשחה ל-200 מטר מעורב אישי בתוצאה של 2:32.09 דקות.
אלופת ישראל
באליפות אירופה לנוער שנערכה בווינגייט בתחילת יולי 2017 סיימה שפיר במקום 20 במשחה ל-200 מטר פרפר בתוצאה של 2:19.25 דקות, במקום 36 במשחה ל-100 מטר פרפר בתוצאה של 1:03.52 דקות ובמקום 45 במשחה ל-50 מטר פרפר בתוצאה של 28.82 שניות. שבועיים לאחר מכן, בתחרויות השחייה של המכביה העשרים שנערכו בווינגייט היא זכתה במדליית ארד במשחה ל-200 מטר פרפר בתוצאה של 2:19.30 דקות, אחרי קרן זיבנר שקבעה שיא מכביה חדש של 2:16.57 דקות ואיזבל הניג מארצות הברית (2:18.52 דקות). שבועיים לאחר מכן, באליפות ישראל היא זכתה בשתי מדליות, זהב וארד. מדליית זהב במשחה ל-200 מטר פרפר בשיא אישי חדש של 2:17.31 דקות, לפני מאי לווי (2:18.21 דקות) ובר גולדין מהפועל חולון (2:22.67 דקות) ומדליית ארד במשחה ל-100 מטר פרפר בשיא אישי חדש של 1:02.65 דקות, אחרי קרן זיבנר (59.00 שניות) ועמית עברי מהפועל עמק חפר (59.22 שניות). נוסף לכך, היא סיימה במקום רביעי במשחה ל-50 מטר פרפר בתוצאה של 28.47 שניות.
ראש מטה צבא ארצות הברית
ראש המטה כפוף למחלקת הצבא, מדווח ישירות למזכיר המשרד ומסייע למזכיר בכל הקשור בעיצוב מדיניות המשרד, תוכניותיו ומשימותיו. ראש המטה אחראי על תקציבו של הצבא, כוח האדם שלו ומשאביו, וכמו כן בייצוגו של הצבא במטות המשולבים, בוועדות הקונגרס ואל מול שאר הגופים הרלוונטיים.
קרישנהמצ'ריה
קרישנהמצ'ריה, המורה של המורים המובילים במאה העשרים נחשב לאחד מאישי היוגה המשפיעים ביותר ומכונה האבא של היוגה המודרנית.
חייו
נולד ב-18 בנובמבר 1888 במוּצ'וּקוּנְדַפּוּרַם (Muchukundapuram), כפר במדינת המחוז קרנטקה שבדרום הודו. אביו, סרי טירומלאי סריניווסה טטצ'ריה, היה מורה ידוע לודות. שם אימו היה שרימטי רנגניקיממה. לזוג נולדו שלושה בנים ושלוש בנות. בגיל שש התחיל ללמוד ולכתוב סנסקריט ותפילות ודיות תחת ההשגחה הקפדנית של אביו שגם לימד אותו תנוחות יוגיסטיות (אסאנות) ופראנאימה (טכניקות נשימה הודיות עתיקות). אביו נפטר כשהיה בן 10 והמשפחה נאלצה לעבור למייסור, העיר השנייה בגודלה במדינת קרנטקה שם כיהן אבי סבו כראש מינזר הינדי עתיק ומפורסם: The Bramhatantra Parakala Mutt. קרישנהמצ'ריה החל לרכוש השכלה פורמלית בקולג' המלכותי של מיסור בפילוסופיה הינדית ולוקיגה הודית. במקביל המשיך ללמוד סנסקריט.
טורופץ
טורופץ (ברוסית: Торо́пец) היא עיר באובלסט טבר שברוסיה.
מעבר זלוגוש
מיפוי המעבר
המצר מופה לראשונה על ידי סוקרים בריטיים בשנת 1978.
בזון
בזון (שם מדעי: Microhierax) הוא סוג של עוף דורס ממשפחת הבזיים. סוג זה נמצא בדרום מזרח אסיה. גודלם הממוצא של מיניו הוא כ-15 סנטימטרים ומשקלם הוא כ-35 גרם.
סינקופה ריפלקסית
פתופיזיולוגיה
דסבר זה גורם לספקטרום של תגובות המודינמיות:
משפחת ויטגנשטיין
תולדות ילדי המשפחה
קורט, שהיה יורשו של קרל בניהול החברה וקצין בצבא האוסטרו-הונגרי התאבד עם סיום מלחמת העולם הראשונה, כאשר פקודיו פתחו כנגדו במרד.
הנא חטיב
הנא ח'טיב (בערבית: هناء خطيب) (נולדה ב-1973) היא עורכת דין והאישה הראשונה שמונתה לתפקיד קאדית בבית הדין השרעי בישראל.
ביוגרפיה
ח'טיב נולדה בטירה. היא עורכת דין, בעלת תואר ראשון מאוניברסיטת סטאפורדשייר שבאנגליה, ותואר שני במשפטים. התמחתה בתחום דיני אישות ומשפחה והדין השרעי והוסמכה כמגשרת ושימשה כטוענת שרעית.
מינוי לקאדית
סגן יושב ראש הפלג הצפוני של התנועה האיסלאמית, השייח' כמאל ח'טיב, תקף את המינוי והפציר "לא להתערב בענייני האסלאם" וכי "האסלאם לא מאפשר לאישה להיות קאדית". לעומת זאת, הפלג הדרומי של התנועה האיסלאמית הודיע על תמיכתו במינוי.
הנריק דלסגארד
קריירת מועדונים
דלסגארד התחיל את הקריירה שלו במספר מועדונים מקומיים, אחד מהם הוא ויבורג. בדצמבר חתם באולבורג. ב-11 במאי 2009, דלסגארד ערך את הופעת הבכורה שלו בקבוצה הבוגרת בתיקו 1-1 נגד אורהוס. ב-31 במאי 2009, הבקיע את שער הבכורה שלו בקריירה בתיקו 2-2 נגד נורשלן.
ב-7 ביוני 2021, חזר דלסגארד לדנמרק וחתם על חוזה לשלוש שנים במיטיולן.
תאליה גרייס
ילדותה
בזמן סיורו של פרסי במחנה בפעם הראשונה, מציינת אנבת' כי רוחה של תאליה חיזקה את גבולות המחנה ועזרה לשמור עליו.
אוניברסיטת שטוטגרט
אוניברסיטת שטוטגרט (בגרמנית: Universität Stuttgart) היא אוניברסיטה ציבורית בשטוטגרט שמדינת באדן-וירטמברג שבגרמניה. האוניברסיטה נוסדה בשנת 1829 ופועלות בה כ-10 פקולטות. האוניברסיטה ידועה במיוחד בשל לימודי ההנדסה והתעשייה המתקדמים שבה. מהיווסדה ועד שנת 1967 התקיימו באוניברסיטה לימודים טכניים בלבד. בשנה זו החלו ללמד באוניברסיטה גם תחומים במדעי החברה והרוח. נכון לשנת 2017 האוניברסיטה ממוקמת במקום ה-79 בעולם באיכות לימודי הנדסה, לפי דירוג QS. האוניברסיטה חברה בברית TU9 ובוועידת בתי הספר האירופיים לחינוך ומחקר הנדסי מתקדם.
דוידיבקה
יהודי דוידני
בדווידני היה בית כנסת אחד. יהודי המקום הסתפחו לקהילת יהודי בנילה השכנה, בשבתות נהגו להתפלל בכפרם אולם בחגים התארחו בבתי קרובים בבנילה והתפללו בבתי הכנסת שם. בדוידני התקיים "חדר". לקראת גיל בר מצווה הבנים עברו ללמוד בבית הספר העברי "תרבות" בבנילה על נהר סירט. לקראת הגירוש היהודים תחת השלטון הרומני המחודש ביולי 1941 התרכזו בדוידני 687 יהודים.
הניה שוורץ
הניה שוורץ (נולדה ב-31 במאי 1962) היא סופרת חרדית, הייתה העורכת של מגזין הנשים "בתוך המשפחה" של שבועון משפחה עד אפריל 2020.
ספיוליט
הרכב וקריסטלוגרפיה
נוסחת המבנה הכימי של הספיוליט היא Mg4Si6O15(OH)2•6H2O. זיהומים נפוצים כוללים אלומיניום, סידן, ברזל, ניקל ואף פלואור.
בספיוליט שכבה אחת של תמניונים מקושרת משני צדדיה לשתי שכבות של ארבעונים, מצב המכונה חרסית של 2:1. בין הלוחיות מפרידה שכבת ביניים המכילה מים. גביש המינרל בנוי מלוחיות הנערמות זו על גבי זו וביניהן יש שכבות ביניים.
מקור ותפוצה
ספיוליט הוא מינרל חרסית המצוי יחד עם סרפנטין שיכול לשקוע במים מלוחים אלקליים בסביבות צחיחות.
ערבה פאוור קומפני
היסטוריה
ב-21 בנובמבר 2010, שר התשתיות עוזי לנדאו חתם על הסכם רכישת חשמל עם חברת קטורה סאן (הנמצאת בבעלות ערבה פאוור) ששוויו מוערך בכ-250 מיליון שקלים. ההסכם תקף לעשרים שנה ומבטיח שהאנרגיה שמיוצרת בקטורה סאן תחובר לקווי החשמל של חברת החשמל לישראל. זהו הסכם מכירת החשמל הראשון בישראל עם חברת חשמל סולארית.
שותפות עם בדואים
החברה חתמה על מספר הסכמים עם משפחות בדואיות בנגב על מנת לבנות שדות סולאריים עם יכולת תפוקה של עד 20 מגה-וואט. החברה רואה בשיתוף הפעולה עם הבדואים הזדמנות לייצר מציאות כלכלית-חברתית חדשה עבור הבדואים.
רצועת תזמון
בכלי רכב
אחד הנזקים החמורים העלולים להגרם בעת קריעת רצועת התזמון במנוע ארבע פעימות הוא פגיעה של הבוכנה העולה בשסתום שנותר בולט אל תוך חלל השריפה. פגיעה זו מביאה לרוב לעיקום השסתום, נזק לבוכנה וצורך בשיפוץ ראש המנוע.
בתה עשבונית
השימוש העיקרי באזורי בתה עשבונית הוא מרעה. בצפון ארץ ישראל סיפקו אזורי הבתה העשבונית את עיקר המספוא של בהמות המרעה. השטחים העשבוניים הם השטח הטבעי המועדף ביותר למרעה עזים ובקר, כמו גם למרעה דבורים לצורך ייצור דבש, ככל הנראה בגלל מגוון סוגי העשבים הגדול שיש בהם. בעלי חיים אופייניים לבתה העשבונית כוללים: צב יבשה, שרקרק, וצבי. צב היבשה מגלה העדפה לבתה עשבונית על פני בתת-שיחים.
אלקטרורטינוגרפיה
אופן ביצוע הבדיקה
אלקטרורטינוגרפיה מודדת את הפעילות החשמלית של מגוון תאים ברשתית בתגובה לגירוי אור, ביניהם פוטורצפטורים (קנים ומדוכים) תאים בפנים הרשתית (דו-קוטביים ואמקריניים) ותאים גנגליונים.
הבחנה בין פגיעה בראיית לילה לעומת פגיעה בראיית יום
תאי מדוך אחראים על הפעילות בסביבה פוטופית (סביבת אור חזק) ועל כן אחראים על ראיית יום. תאי קנה אחראים על הפעילות בסביבה סקוטופית (סביבה חשוכה) ועל כן אחראיים על ראיית לילה. ניתן להבדיל בין פגיעה בראיית יום או פגיעה בראיית לילה באמצעות שלושה מדדים באלקטרורטינוגרפיה:
שימושים נוספים לבדיקה
בנוסף לשימושים הקליניים של הבדיקה, ניתן להשתמש באלקטרורטינוגרפיה לבדיקת יעילות ובטיחות של תרופות חדשות בתהליך פיתוחן. הבדיקה מסייעת בין היתר לשלול רעילות תרופות.
חיל הז'נדרמים המיוחד של רוסיה
היסטוריה
בהתאם לצו מ-25 ביוני 1882 שר הפנים קיבל תואר מפקד הז'נדרמים. בעקבות ההתנקשות בחיי שר הפנים דמיטרי ספיאגין ב-1902 גדודי הז'נדרמריה ככוח ביטחון המדינה הוכפפו סופית למחלקת האוכרנה. בתחילת 1917 מספר הערים בהן היו יחידות ז'נדרמים הגיעה ל-75. לאחר מהפכת פברואר, במרץ 1917 החיל בוטל וחלק ממשרתי החיל גויסו לצבא והיתר הוצאו לגמלאות. כל התיקים שטיפולם לא הסתיים הועברו לידי משרד התובע הכללי והפרקליטות ותיקים שקשורים לריגול הועברו לצבא.
אסון סברדלובסק (1950)
וסילי סטלין (בנו של יוסיף סטלין) היה חובב ספורט. בהיותו מפקד בכיר בחיל האוויר הסובייטי הוא אסף קבוצת שחקני הוקי קרח מובילים למועדון של החיל. בבוקרו של 5 בינואר טסו שחקני הקבוצה במטוס של חיל האוויר ממוסקבה לצ'ליאבינסק, שם היה צריך להתקיים משחק הליגה. הטיסה נערכה במטוסו האישי של וסילי סטלין מדגם LI-2, שזה למעשה מטוס מדגם DC-3 דקוטה שיוצר בברית המועצות לפי אישור של החברה האמריקאית. עקב מזג האוויר הקשה בוצעה חניית ביניים בקאזאן. בשלב זה היו למנהלי הקבוצה שתי חלופות - להמשיך את הטיסה למרות קשיי מזג אוויר או לנסוע לצ'ליאבינסק ברכבת. מבחינת מועד המשחק לא הייתה שום בעיה בהגעה ברכבת, כי המשחק נועד להתקיים כעבור 4 ימים. לאחר התלבטות, הוחלט לטוס לסברדלובסק, שם נמל תעופה היה פתוח למטוסים. המטוס הגיע לקרבת שדה תעופה בשעות הערב, ובמהלך הנחיתה הייתה סופת שלגים חזקה. נמל תעופה של סברדלובסק היה היחיד הכשיר לקבלת טיסות והיה לחץ גדול על פקחי הטיסה. מטוסי נוסעים מקומיים קיבלו עדיפות על פני מטוס של חיל האוויר והוא היה זמן רב בהמתנה. כאשר המטוס קיבל אישור לנחיתה, הטייס לא הצליח לנחות בפעם הראשונה וביצע מספר ניסיונות. בניסיון האחרון הוא הדליק פנסי טיסה אך הדבר הקשה על הנחיתה עוד יותר. טייס המטוס לא הצליח לנחות על המסלול והתרסק. בחקירת הטיסה התברר שהנווט היה בקשר עם שדה תעופה אחר שעבד באותו תדר, ולא עם פקחי הטיסה בשדה התעופה שבו בוצעה הנחיתה.
קומי צאי
יוסף קלוזנר, עורך השילוח, שם התפרסם השיר, לא התלהב תחילה מהשיר, וראה בו דבר "יפה וריק", שאינו הולם את אופיו הרציני של הירחון. ואמנם השיר מלא עליצות והתפעמות מהנערה ומהטבע, והוא כנראה פועל יוצא של הרפתקת אהבים קצרה שארעה לביאליק בעיירה מרוזי, קיץ 1904
אפרים משה פינר
התרגום לתלמוד
על הדפסת התרגום למסכת ברכות ספג פינר ביקורת קשה – הן מצד המשכילים והן מצד הממסד השמרני; שד"ל כתב עליו:, וכך גם משכילים נוספים.
התרגום הודפס בסופו של דבר רק בשנת תר"ב, לאחר כ-7 שנים מהפרשייה, ולאחריו לא הודפסה אף מסכת נוספת. ההיסטוריון יוסף קלויזנר סבור כי הצנזור לא אישר לפינר להדפיס את המסכת הבאה שתכנן – מסכת סנהדרין, בעקבות אזכורי הגנאי של ישו.
תחנת הכוח הגרעינית צ'רנוביל
תחנת הכוח הגרעינית בצ'רנוביל על שם לנין (Черно́быльская атомная электростанция имени В. И. Ленина, ЧАЭС) הייתה תחנת כוח גרעינית להפקת חשמל בברית המועצות, שהתפרסמה בעקבות אסון צ'רנוביל שהתרחש ב-26 באפריל 1986. שמה הרשמי של התחנה הוא החברה הממלכתית המיוחדת תחנת הכוח הגרעינית צ'רנוביל. התחנה נמצאת באחריות השירות הממלכתי למצבי חירום של אוקראינה וב-2005 מונה איגור גרמוטקין למנכ"ל התחנה. התחנה נבנתה במאי 1970 והחלה לעבוד החל מ-26 בספטמבר 1977 ועד ל-15 בדצמבר 2000.
מבנה תחנת הכוח הגרעינית
הבניין הראשון של תחנת הכור, כור מס' 1 נבנה בשנים 1970–1977, כאשר שאר המבנים הושלמו עד 1983. תחנת הכוח הגרעינית הגיעה ליכולת שיא של 6,000 מגה-וואט, עם ארבעה כורים גרעיניים שפעלו במלוא הכוח ובפברואר 1986 הוגדרה התחנה על ידי סבא"א כתחנת הכוח הפעילה ביותר בברית המועצות, לצד זו של לנינגרד וקורסק. התחנה הפסיקה באופן סופי את פעילותה בדצמבר 2000 ונכון להיום נעשים עבודות שיקום סביבתי ובטיחותי על ידי מומחי גרעין אוקראיניים ובינלאומיים ואנשי השירות הממלכתי למצבי חירום האוקראיני לענייני הגנה אזרחית וחיסול תוצאות אסון צ'רנוביל.
כלכלת לבנון
חקלאות
החקלאות בלבנון היא המגזר השלישי בחשיבותו במדינה לאחר מגזר השירותים, והמגזר התעשייתי. היא תורמת כמעט 7% לתמ"ג ומעסיק כ-15% מכוח העבודה. הגידולים העיקריים כוללים דגנים (בעיקר חיטה ושעורה), פירות וירקות, זיתים, ענבים וטבק, יחד עם עדרי צאן ועיזים. משאבים מינרליים מוגבלים ומנוצלים רק לצריכה ביתית. לבנון, המונה מגוון אדמות חקלאיות, החל מהרמה הפנימית של עמק הבקעא ועד העמקים הצרים המובילים כלפי מטה אל הים התיכון, מאפשרת לחקלאים לגדל גידולים אירופיים וגם טרופיים כאחד. טבק ותאנים מגודלים בדרום, פירות הדר ובננות לאורך החוף, זיתים בצפון וסביב הרי השוף ופירות וירקות בעמק הבקעא. גידולים נוספים כוללים אבוקדו ליד גבל וחשיש בבקעא.
מרפסת ברוהל
היסטוריה
ב-1814 נבנו מדרגות למרפסת והיא נפתחה לקהל. בשני צידי המדרגות נמצאים ארבעה פסלים המייצגים את ארבעת הזמנים ביממה: (בוקר, צהרים, ערב, לילה). הארמון של ברוהל נהרס ב-1900. המרפסת נהרסה בהפצצת דרזדן במלחמת העולם השנייה ונבנתה מחדש.
סונומה (מחוז)
היסטוריה
העיירה שהייתה באותה עת זנוחה ורחוקה, התמודדה עם ערים בשטח המחוז שגדלו במהירות ושתבעו את כתר בירת המחוז אליהם. בסופו של דבר נקבעה העיירה סנטה רוזה כבירת המחוז בשנת 1854.
עמי שטייניץ
פעילות חברתית, חינוכית ופוליטית
בין השנים 1999–2020 שירת כיושב ראש הוועד המנהל של עמותת הל"ה. בשנת 2011 אצר את פעולת ההשתתפות, "המסע", מסלול מפגש עם יוצאי אתיופיה שעצבו פעילות ופעילי הקהילה ברחבי העיר פתח תקווה, כחלק מהתערוכה "אוצרים בע"מ" של מוזיאון פתח תקווה לאמנות. בין השנים 2007–2011 היה חבר בוועדת ההיגוי המקצועית של פרויקט "מעבדת תרבות", שנועד לתמוך בקבוצות אמנות בפריפריה. בין השנים 2009–2012 לקח חלק בארגון והנחיית ארבע השתלמויות לצלמי תיעוד פלסטינים וישראלים, שיתוף פעולה ביוזמת "עדות מקומית" ומרכז פרס לשלום. אצר את תערוכות הגמר שלהן וערך את הקטלוגים שליוו אותן.
איקונה פופ
איקונה פופ (Icona Pop, באנגלית: ) הן צמד מוזיקאיות שוודיות, שהוקם בשנת 2009.
בית חמאווי
מבנה הבית
הבית הוא אחד המבנים הראשונים של שכונת בת גלים בחיפה, שתוכננה על ידי האדריכל ריכרד קאופמן. האחראי הישיר לעיצוב המבנה איננו ידוע. מדובר במבנה אבן חד קומתי, שתוכנן על ציר סימטרי מובהק. בחזית הבית מרפסת מקורה בעלת פתח קשתי, ומאחוריה חזית בעלת שלושה חלונות טריפוריים. מעל מרפסת הכניסה נמצא גמלון ואבן בצורת צדף, עליה רשומה שנת הקמת הבית והפסוק “אם אשכחך ירושלים תשכח ימיני”. בעבר, היה הבית מוקף בבוסתן ובו בריכה, מזרקת אבן ואדניות בנויות. בפנים הבית קירות בעלי עיטורים צבעוניים, ואריחי רצפה מאוירים, ייחודיים לכל חדר.
ניסיון שיפוץ הבית
בנובמבר 2012, התקבלה תוכנית לשיפוץ הבית, בה הוחלט להוסיף למבנה בניין בן שש קומות, ובו 15 יחידות דיור ועליית גג. לתוכנית החדשה היו כ-40 מתנגדים, שכללו את תושבי השכונה, אדריכלים ואת המועצה לשימור אתרי מורשת בישראל.
אליעזר זאב רוזנבוים (ראחוב)
ביוגרפיה
באב תשי"א נישא לרעכיל בת רבי חיים מרדכי מנדבורנה, בעצת רבי אהרן מבעלזא עברו הזוג מיפו (שם התגורר חמיו רבי חיים מרדכי) לרמלה, שם הקים בית מדרש והחל לנהוג באדמו"רות, בשנת תשכ"ה עבר לרמת גן, שם פתח בית מדרש ברחוב מודיעין ובי"ב בתמוז תשכ"ז עבר לרחוב ברקאי הסמוך לבני ברק.
קישורים חיצוניים
פורום אודותיו באתר אוצר החכמה
בארי (כלב)
בניגוד לאגדה, הטוענת כי נהרג בניסיון חילוץ, ידוע כי כשבארי היה זקן, הוא הועבר לברן בשווייץ, ולאחר מותו הועברה גופתו למוזיאון ההיסטוריה של הטבע של ברן. עורו נשמר ופוחלץ, וגולגולתו שונתה ב-1923, כדי להתאימה לסן ברנרד של אותה תקופה. סיפורו שימש ומשמש דוגמה ליצירות ספרותיות, והוקמה לזכרו אנדרטה ליד פריז.